# Al Hilal SFC

Al Hilal|  |
| Nama penuh | Al Hilal Saudi Club |
| Gelaran | Al-Za'eem (Ketua) Ombak Biru |
| Diasaskan | 16 Oktober 1957 (1957-10-16) (sebagai *Kelab Olimpik*) |
| Stadium | Stadium Antarabangsa Raja Fahd (Kapasiti: 68,752) |
| Pemilik | Dana Pelaburan Awam (75%) Yayasan Bukan Untung Al Hilal (25%) |
| Presiden | Fahad bin Nafel |
| Ketua jurulatih | Jorge Jesus |
| Liga | Liga Profesional Saudi |
| 2024–25 | Liga Profesional, ka-2 |
| Tapak sesawang | Laman kelab |
|  |
|

|  |  |
| --- | --- |
|

**Warna tuan rumah** |

**Warna tempat lawan** |

 |
|  |

**Al Hilal Saudi Club** (Arab: نادي الهلال السعودي), biasanya **Al Hilal**, ialah sebuah kelab pelbagai sukan di Riyadh, Arab Saudi. Kelab bola sepak mereka bertanding dalam Liga Profesional Saudi. Mereka merupakan kelab bola sepak dengan gelaran terbanyak di Asia dengan. Mereka juga memegang rekod gelaran piala benua terbanyak di Asia, serta rekod 18 Liga Profesional.

Ditubuhkan pada 16 Oktober 1957, Al Hilal adalah salah satu daripada tiga pasukan yang telah mengambil bahagian dalam semua musim Liga Profesional Saudi sejak penubuhannya pada 1976.

Secara keseluruhan, Al Hilal telah memenangi 66 gelaran rasmi. Dalam pertandingan domestik, mereka telah memenangi rekod 18 gelaran Liga Profesional, 13 gelaran Piala Putera Mahkota, tujuh gelaran Piala Persekutuan Saudi, 10 gelaran Piala Raja, tiga gelaran Piala Super, serta Piala Pengasas Saudi.

Di peringkat antarabangsa, Al Hilal telah memenangi rekod lapan trofi Konfederasi Bola Sepak Asia — Liga Juara-Juara AFC pada 1991, 2000, 2019 dan 2021, Piala Pemenang Piala Asia pada 1997 dan 2002, dan Piala Super Asia pada 1997, 2000. Pada September 2009, Al Hilal telah dianugerahkan Kelab Asia Terbaik Abad ke-20 oleh IFFHS.

## Identiti

Pada 2022, kelab itu mendedahkan logo baharu. Logo lama mempunyai kesan 3D dan kecerunan bola di dalam bulan sabit dan ia termasuk teks penuh dengan nama kelab dan tahun penubuhan. Logo Al Hilal baharu mempunyai reka bentuk dalam warna biru dan putih sahaja, dengan ruang kosong di antara tiga jalur biru menegak dan bulan sabitnya membentuk huruf H putih untuk "Hilal", dan juga "S" untuk 'Saudi'.

Maskot kelab ialah ikan yu.

## Tapak

Al Hilal kini bermain di tempat sendiri di Stadium Antarabangsa Raja Fahd di Riyadh, stadium yang dibina pada 1987 dengan kapasiti 67,000 penyokong, dan kadangkala perlawanan di tempat sendiri berlangsung di Stadium Putera Faisal bin Fahd, salah satu padang bola sepak tertua di Arab Saudi yang telah dibina pada tahun 1969. Pada 2017, Al Hilal menandatangani perjanjian dengan Universiti Raja Saud di Riyadh untuk menggunakan stadium Universiti selama 3 musim, dari 2017–18 hingga penghujung 2019–20. Pada Februari 2022 diumumkan bahawa kedua-dua Al Hilal dan Al Nassr akan menjadi penyewa "stadium lebih 40,000 tempat duduk atas tebing yang dirancang Qiddiya, [dan] setelah siap, akhirnya akan menjadi venue baharu bagi perlawanan di tempat sendiri untuk kedua-dua pasukan dan kemudahan sukan rangkaian penuh yang sedang dibangunkan akan disediakan buat kedua-dua kelab."

## Persaingan

Al Hilal mempunyai persaingan yang lama dengan Al-Ittihad. Sejak permulaan pertandingan kebangsaan, kelab-kelab itu dilihat sebagai wakil kepada dua bandar terbesar di Arab Saudi: Riyadh dan Jeddah. Walaupun Al Hilal telah memenangi empat Kejohanan Kelab Asia pada tahun 1991, 1999–2000, 2019 dan 2021, Al-Ittihad telah memenangi Liga Juara-Juara AFC dua kali berturut-turut, pada 2004 dan 2005. Al Hilal memenangi *El Clasico Saudi* sebanyak 62 kali, Al-Ittihad memenanginya 50 kali, dan dua pasukan telah seri 35 kali. Sehingga 2023, kemenangan terbesar ialah apabila Al Hilal menewaskan Al Ittihad 5–0 pada 2009–10.

Satu lagi persaingan adalah dengan jiran mereka Al-Nassr, dan dipanggil sebagai Derbi Riyadh. Mereka telah bertemu 148 kali, dengan Al Hilal telah menang 59 kali, kalah 48 kali, dan 41 perlawanan seri. Kemenangan terbesar buat Al Hilal adalah ketika mereka mengalahkan Al Nassr 5–1 dalam Liga Profesional Saudi 2016-2017. Persaingan dengan Al Nassr lebih sengit di antara mereka berbanding dengan persaingan dengan Al Ittihad. Sebagai contoh, apabila Al Hilal mara ke Final Liga Juara-Juara AFC 2014 pada perlawanan kedua, peminat Al Nassr menunggu ketibaan Western Sydney Wanderers di lapangan terbang untuk merangsang mereka menentang Al Hilal dan cuba mensabotaj pelan tiket Al Hilal.

## Kemudahan kelab

Pada tahun 2009, kelab itu membuka kem baharu di Riyadh. Ia mengandungi 25 bilik, bilik mesyuarat, bilik pintar kuliah, perpustakaan, ruang makan, ruang tamu, salon besar dan klinik perubatan. Ia juga mempunyai sudut hiburan untuk permainan video, pingpong, biliard, bola sepak meja dan lain-lain lagi. Terdapat dua medan latihan untuk pasukan senior.

## Rujukan

## Pautan luar

* Official website (dalam bahasa Inggeris dan Arab)
* نادي الهلال السعودي di X
* Alhilal Saudi Club di X
* نادي الهلال السعودي di Instagram
* نادي الهلال السعودي di TikTok
* Saluran  نادي الهلال السعودي - AlHilal Saudi Club di YouTube
* Al-Hilal Saudi Club di Facebook